Humoraalne immuunsus

Humoraalseks immuunsuseks ehk humoraalseks immuniteediks ehk humoraalseks immuunvastuseks nimetatakse paljude selgrootute ja selgroogsete loomade immuunsuse liiki. 

Taimede seemnetes ja selgrootute loomade kudedes esineb immunoloogilise antikeha taoliselt toimiv valk lektiin.

 Selgrootutel 

Putukatel on humoraalne immuunsus immuunsüsteemi osa. 

 Selgroogsetel 
Selgroogsetel põhineb humoraalne immuunsus kehavedelikes lahustunud antikehadel."Meditsiinisõnastik" 269:2004. 

Humoraalne immuunsus on suunatud kehavedelikku sattunud infektsioossete bakterite, viiruste ja suurte molekulide vastu.  

Peamiseks humoraalse immuunsuse kandjaks on vesilahustuvad antikehad e immunoglobuliinid, mis moodustavad kuni 20% vereseerumi valkudest. Immunoglobuliine toodavad aktiveerunud B-lümfotsüüdid (komplekteeritakse luuüdi tüvirakkudest ja küpsevad lümfikoes). Kehavedelikku ilmunud antigeen aktiveerib B-lümfotsüüdid immuunglobuliine eritavateks plasmatsüütideks (plasmarakud)."Inimorganismi biomolekulid ja nende meditsiiniliselt olulisemad ülesanded Inimorganismi metabolism, selle häired ja haigused". Mihkel Zilmer, Ello Karelson,Tiiu Vihalemm, Aune Rehema, Kersti Zilmer, Biokeemia Instituut, Tartu Ülikool, lk 67, 2010, ISBN 978-9985-2-1540-1

Humoraalse immuunsuse alla kuuluvad ka komplemendivalgud: mitmest valgust koosnev süsteem, mille aktiveerimisel toimub organismi sattunud bakterite hävitamine.

Humoraalne immuunsus koos rakulise immuunsusega liigitatakse lümfoid(-immuun)süsteemi.

Madude humoraalse immuunsusega seonduvat on vähe uuritud, maoperekonda Liasis liigitatud Liasis fuscus madude uurimisel tuvastati, et humoraalne immuunsus sõltub neil ka vanusest.Beata Ujvari, Thomas Madsen, Age, parasites, and condition affect humoral immune response in tropical pythons, Behavioral Ecology (January/February 2006) 17 (1): 20-24.doi: 10.1093/beheco/ari091, Veebiversioon (vaadatud 24.03.2014) (inglise keeles)

 Viited 

 Välislingid 
The Immune system, Veebiversioon (vaadatud 24.03.2014) (inglise keeles)
Sissekanne Encyclopaedia Britannica-s

Kategooria:Immuunsüsteem
Kategooria:Lümfisüsteem
Kategooria:Molekulaarbioloogia